ඊට පස්සේ එයාට තිබුණ අමාරුව අඩුයි කියලා කිව්වා. හොඳට නැගිටලා ඇවිද්දා. ප‍්‍රබෝධමත්ව හිටියා. ඊට පස්සේ අපි දෙන්නගේම කැමැත්ත මත සතුටු වුණා. ටික වෙලාවක් ඉඳලා එපාර්ට්මන්ට් එකට යනවා කියලා කියපු නිසා මමත් හෝටලයෙන් ගියා. එතනින් පස්සේ සිදුවුණ කිසිම දෙයක් මම දන්නේ නැහැ. මේ ප‍්‍රකාශයේ සත්‍ය අසත්‍යතාව පිරික්සා බැලීමේ අභියෝගය අධිකරණ වෛද්‍ය කණ්ඩායම හමුවට ඉදිරිපත් විය. සම මතුපිට හෝ අභ්‍යන්තර අවයවයකට තුවාල සිදුවූ විටදී ඒ ආශ‍්‍රිතව රුධිර ගැලීමක් සිදුවේ. රුධිර ගැලීම සිදුවී දින තුනකට පමණ පසු එම ප‍්‍රදේශයට ආගමනය වන එක්තරා භක්ෂක  සෛල විශේෂයක් මගින් රුධිරය භක්ෂණය හෙවත් ආහාරයට ගනී. එහිදී රුධිර සෛල තුළ වූ හිමෝග්ලොබින් නමැති රසායනිකය බිඳ දමන අතර එයින් යකඩ වෙන්කරනු ලබයි. මේ නිසා රුධිර ගලනයක් සිදුවී දින තුනකට පසුව තුවාල සිදුවූ ස්ථානය පරීක්ෂා කිරීමේදී මේ යකඩ සංඝටකය භක්ෂක  සෛල වලින් පිටත දක්නට ලැබෙනු ඇත. ඒ නිසා දින තුනකට පසුව තුවාලය අවට පටක කොටස් විශේෂිත වර්ණයකින් වර්ණ ගැන්වූ විටදී මේ යකඩ සංඝටකය තිබෙනු පහසුවෙන් නිරීක්ෂණය කළ හැකි වේ. ඒ අනුව ජෙසීගේ දකුණු ඉළ ප‍්‍රදේශයේ වූ තැළුම් තුවාලයේද අක්මාවේ පුපුරා ගිය ස්ථානය ආශ‍්‍රිත පටක කොටසක්ද වර්ණ ගන්වා පිරික්සා බැලීමේදී යකඩ සංඝටකය තිබෙනු දැකිය හැකි විය.
හිමොග්ලොබින් බිද දැමූපසූ එයින් සිදු වන්නේ කුමක්ද?
යකඩ වෙන්කරනු ලබයි